kung hangga ngayon ay hindi pa napasisiyahan ang kasulatan ay dahil sa alam kong may maraming gawaing naiimbak; ngunit inaakala kong ang pag uusig ay nagtagumpay, na ang sanhi ng tipan ni makaraig ay upang ibalita sa atin ang pananalo, at bukas ay makikita nating magtatamo ang ating mga pagsusumikap ng papuri at pagkilala ng bayan, at sino ang makapagsasabi, mga ginoo, kung hindi ipalagay ng pamahalaan na kayoy dulutan ng mabuting condecoracion dahil sa kayoy karapatdapat sa kapurihan ng inyong bayan! nag umugong ang masisigabong pagakpakan; naniniwala na ang lahat sa pananalo at ang marami sa condecoracion . dapat makilala, mga ginoo, ang sabi ni juanito pelaez na akoy isa sa mga unang nagmunakala! ang di mapaniwalaing si pecson ay hindi nagagalak. pag hindi nagkaroon tayo ng condecoracion sa binti! salamat na lamang at hindi nadingig ni pelaez ang banggit na iyon, dahil sa lakas ng pagakpakan.